ഭര്ത്താവിനെ കൊന്ന് കെട്ടിത്തൂക്കിയത് ഭാര്യയും, സുഹൃത്തുക്കളും: കൊലപാതകത്തിന് പിന്നില് പ്രതികളില് ഒരാളുമായുള്ള പ്രണയ ബന്ധത്തിന് തടസമായതോടെ തൂങ്ങി മരിച്ച നിലയില് കണ്ടെത്തിയ യുവാവിന്റെ മരണം കൊലപാതകം. സംഭവത്തില് ഭാര്യയും സുഹൃത്തുക്കളുമടക്കം അഞ്ച് പേര് അറസ്റ്റില്. മാനസിക പ്രശ്നത്തെ തുടര്ന്ന് നാഗരാജ് തൂങ്ങി മരിച്ചതെന്നായിരുന്നു യുവതി പൊലീസില് മൊഴി നല്കിയത്. എന്നാല് സംശയം തോന്നിയ പൊലീസ് നടത്തിയ അന്വേഷണത്തിലാണ് കൊലപാതക ചുരുളഴിഞ്ഞത്. പ്രതികളിലൊരാളുമായി മമത അടുപ്പത്തിലായിരുന്നു. നാഗരാജിനെ ഒഴിവാക്കാനായിരുന്നു കൊലപാതകം. മരണത്തില് സംശയം പ്രകടിപ്പിച്ച് നാഗരാജിന്റെ സഹോദരി നാഗരത്ന കുന്താപുരം പോലീസില് പരാതി നല്കിയിരുന്നു. ഭാര്യയും സുഹൃത്തുക്കളും തന്നെ ഭീഷണിപ്പെടുത്തുന്നതായി നാഗരാജ് സഹോദരിയോട് പറഞ്ഞെന്നായിരുന്നു പരാതി. കര്ണാടക സ്വദേശിയായ നാഗരാജ് 10 വര്ഷം മുമ്ബാണ് മമതയെ പ്രണയിച്ച് വിവാഹം കഴിച്ചത്. വിവാഹത്തില് ഇവര്ക്ക് മൂന്ന് കുട്ടികളുണ്ട്. നാഗരാജിന്റെ മൃതദേഹത്തില് കണ്ട പാടുകളാണ് പോലീസിന് തെളിവായത്. ചോദ്യം ചെയ്തതോടെ മമത കുറ്റം സമ്മതിച്ചു. സുഹൃത്തുക്കളുടെ സഹായത്തോടെയായിരുന്നു കൊലപാതകമെന്ന് മമത വെളിപ്പെടുത്തി. മമതയും, സുഹൃത്തുക്കളായ ദിനകര്,കുമാര് പ്രായപൂര്ത്തിയാകാത്ത രണ്ടുപേര് എന്നിവരാണ് അറസ്റ്റിലായത്.